
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 219
                                                               30 octombrie 2025
privind preluarea și modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.986/03.10.2025 şi la Consiliul Local Sighișoara cu nr. 32.722/16.10.2025, de referatul de aprobare, înregistrat cu nr. 30.985/03.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere cererea, înregistrată la Municipiul Sighișoara cu nr. 30.096/25.09.2025, formulată de domnul Florea Cornel - Sebastian, prin care solicită preluarea contractului de închiriere nr. 213/2023, având ca obiect terenul situat în municipiul Sighișoara, str. Mihai Viteazu, nr. 91, aferent imobilului, respectiv ap. 3, urmare a dobândirii în proprietate a ap. 3 și de la actualul chiriaș al terenului, doamna Zagoni Ida - Ibolya, conform contractului de vânzare, autentificat de B.I.N. Suciu Ioana Silvia, cu încheierea de autentificare nr. 295/09.09.2025, anexat cererii;

Având în vedere contractul de închiriere nr. 213/2023, având ca obiect terenul în suprafață de 4,00 mp., situat în municipiul Sighișoara, str. Mihai Viteazu, nr. 91, poz. 3, cu destinația de teren ocupat de scări acces, aferent apartamentului nr. 3, proprietate și a chiriașei Zagoni Ida - Ibolya, înscris în C.F. nr. 50787-C1-U3 Sighișoara;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. de inventar: 51.411;

Având în vedere cererea, înregistrată la Municipiul Sighișoara cu nr. 30.008/24.09.2025, formulată de domnul Chiș Alexandru - Marian, prin care solicită preluarea contractului de închiriere nr. 125/2022, având ca obiect terenul situat în municipiul Sighișoara, str. Clujului nr. 2A, aferent ap. 6, apartament dobândit în proprietate, conform contractului de vânzare nr. 4921/10.09.2025, anexat cererii;

Având în vedere contractul de închiriere nr. 125/2022, având ca obiect terenul cu categoria de folosință curți - construcții, în suprafață de 125 mp., din suprafața totală de 1.183 mp., situat în municipiul Sighișoara, str. Clujului, nr.  2A, înscris în C.F. nr. 60072 Sighișoara, nr. C.F. vechi 12218, nr. cad. 1569, nr. top: F. nr. top/C1, pe care este edificată construcția C1/VI, compusă din ap. nr. 6, înscris în C.F. individuală nr. 60072-C1-U6, nr. C.F. vechi 12218/VI Sighișoara, încheiat între Municipiul Sighișoara, în calitate de proprietar/administrator și Chiș Alexandru, în calitate de chiriaș;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. de inventar: 51.315;

Având în vedere că Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Văzând că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;
Având în vedere faptul că terenurile care fac obiectul contractelor de închiriere menționate mai sus sunt situate în intravilanul municipiului Sighișoara, aparțin domeniului privat al municipiului Sighișoara, se află în administrarea acestuia și nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Ținând cont de faptul că suprafețele de teren care fac obiectul contractelor de închiriere sunt aferente imobilelor cu destinația de apartament, sens în care deosebit de relevantă este împrejurarea că terenurile în discuție ar putea fi reclamate doar pentru asigurarea folosinței normale a locuințelor, astfel că, dat fiind specificul și amplasamentul bunurilor imobile, acestea nu ar putea fi atribuite în folosința altor persoane decât celor care sunt proprietari ai construcțiilor edificate pe aceste terenuri;  

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Ținând cont de prevederile Hotărârii Consiliului Local Sighișoara nr. 105/29.05.2025 privind stabilirea taxelor și impozitelor pentru anul 2026, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Dat fiind că, potrivit prevederilor Legii nr. 227/2015 privind Codul fiscal, cu modificările și completările ulterioare, chiriașii datorează taxă pe teren pentru terenurile închiriate și potrivit prevederilor Legii nr. 207/2015 privind Codul de procedură fiscală, cu modificările și completările ulterioare, se justifică și actualizarea clauzelor contractuale, respectiv modificarea art. 7 din contractele de închiriere ce au ca obiet terenuri aferente locuințelor;

Ținând cont de faptul că, prin preluarea și modificarea contractelor de închiriere, se asigură realizarea unor venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 30.987/03.10.2025, prin care se propune preluarea și modificarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                               H O T Ă R Ă Ş T E:
Art. 1. (1) Se aprobă, începând cu data de 01.11.2025, preluarea contractului de închiriere nr. 213/2023, având ca obiect terenul în suprafață de 4,00 mp., situat în municipiul Sighișoara, str. Mihai Viteazu, nr. 91, poz. 3, cu destinația de teren ocupat de scări acces, aferent apartamentului nr. 3, înscris în C.F. nr. 50787-C1-U3 Sighișoara (C.F vechi: 9663/III), nr. top: 50787-C1-U3, de către domnul Florea Cornel - Sebastian, ca urmare a dobândirii în proprietate a construcției, dar și a solicitării formulate în acest sens.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 3 (trei) ani și 2 (două) luni, respectiv de la data de 01.11.2025 până la data de 31.12.2028, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit art. 1 alin. (1) din prezenta hotărâre.

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, preluat potrivit prevederilor art. 1 alin. (1) din prezenta hotărâre, care va avea următorul conținut:

”Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractuluiˮ.
(5) Modificarea contractului de închiriere se va face prin act adițional.

(6) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi actualul chiriaș, doamnul Florea Cornel - Sebastian.
  
Art. 2. (1) Se aprobă, începând cu data de 01.01.2026, preluarea contractului de închiriere nr. 125/2022, având ca obiect terenul situat în municipiul Sighișoara, str. Clujului, nr.  2A, în suprafață de 125 mp., cu categoria de folosință curți - construcții, din terenul în suprafață totală de 1.183 mp., înscris în C.F. nr. 60072 Sighișoara, nr. C.F. vechi 12218, nr. cad. 1569, nr. top: F. nr. top/C1, pe care este edificată construcția C1/VI, compusă din ap. nr. 6, înscris în C.F. individuală nr. 60072-C1-U6, nr. C.F. vechi 12218/VI Sighișoara, de către domnul Chiș Alexandru - Marian, ca urmare a dobândirii în proprietate a construcției, dar și a solicitării formulate în acest sens.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 1 (un) an și 8 (opt) luni, respectiv de la data de 01.01.2026 până la data de 31.08.2027, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 2 alin. (1) din prezenta hotărâre.

(4) Se aprobă modificarea art. 7 din Capitolul IV. PREȚUL ÎNCHIRIERII al contractului de închiriere, preluat potrivit prevederilor art. 2 alin. (1) din prezenta hotărâre, care va avea următorul conținut:

”Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractuluiˮ.
(5) Modificarea contractului de închiriere se va face prin act adițional.

(6) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi actualul chiriaș, doamnul Chiș Alexandru - Marian.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
14 ex.  

B.A.

